CELEX: 62021CN0788
Language: sk
Date: 2021-12-17 00:00:00
Title: Vec C-788/21: Návrh na začatie prejudiciálneho konania, ktorý podal Retten i Esbjerg (Dánsko) 17. decembra 2021 – Skatteministeriet Departementet/Global Gravity ApS

7.3.2022   
            
            
               SK
            
            
               Úradný vestník Európskej únie
            
            
               C 109/17
            
         
      Návrh na začatie prejudiciálneho konania, ktorý podal Retten i Esbjerg (Dánsko) 17. decembra 2021 – Skatteministeriet Departementet/Global Gravity ApS
      (Vec C-788/21)
      (2022/C 109/24)
      Jazyk konania: dánčina
      
         Vnútroštátny súd, ktorý podal návrh na začatie prejudiciálneho konania
      
      Retten i Esbjerg
      
         Účastníci konania pred vnútroštátnym súdom
      
      
         Žalobkyňa: Skatteministeriet Departementet
      
         Žalovaná: Global Gravity ApS
      
         Prejudiciálne otázky
      
      
                  1.
               
               Aké kritériá sa musia uplatniť na určenie, či výrobok predstavuje kontajner podľa podpoložky 8609 00 9000 kombinovanej nomenklatúry Spoločného colného sadzobníka, ako je uvedené v prílohe I k nariadeniu Komisie (EÚ) č. 1001/2013 (1) zo 4. októbra 2013, ktorým sa mení príloha I k nariadeniu Rady (EHS) č. 2658/87 (2) o colnej a štatistickej nomenklatúre a o Spoločnom colnom sadzobníku, vrátane toho:
                              a)
                           
                           
                              či tieto kritériá, každé posudzované samostatne, môžu viesť ku zatriedeniu výrobku ako kontajnera;
                           
                        
                              b)
                           
                           
                              či by sa malo vykonať celkové posúdenie kritérií s cieľom určiť, či by mal byť výrobok zatriedený ako kontajner, takže splnenie viacerých kritérií – ale nie všetkých kritérií – by viedlo k tomu, že výrobok je klasifikovaný ako kontajner;
                              alebo
                           
                        
                              c)
                           
                           
                              či musia byť všetky kritériá splnené kumulatívne predtým, ako môže byť výrobok zatriedený ako kontajner?
                           
                        
            
                  2.
               
               
                  Má sa pojem „kontajner“ uvedený v podpoložke 8609 00 9000 kombinovanej nomenklatúry Spoločného colného sadzobníka v znení uvedenom v prílohe I k nariadeniu Komisie (EÚ) č. 1001/2013 zo 4. októbra 2013, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku, vykladať v tom zmysle, že sa vzťahuje na výrobok, ktorý je systémom na prepravu rúr, pozostávajúcim z niekoľkých hliníkových zdvíhacích profilov, dvoch oceľových zdvíhacích tyčí na každý zdvíhací profil a dvoch skrutiek M20 na každý zdvíhací profil, ktoré sa používajú na upevnenie zdvíhacích profilov. Rúry sú umiestnené na vrchole zdvíhacích profilov. Nová sada zdvíhacích profilov je pridaná a následne sa rúry umiestnia na tieto zdvíhacie profily a tak ďalej, až kým sa nezabalí požadované množstvo rúr. Na dokončenie systému sa vždy použije sada zdvíhacích profilov. Po dokončení balenia rúr v zdvíhacích profiloch sa k zdvíhacím tyčiam cez každý zo štyroch rohov (cez otvory na zdvíhacích tyčiach) pripevnia oceľové reťaze a výrobok je pripravený na naloženie buď žeriavom, alebo vysokozdvižným vozíkom, ak sa preprava uskutočňuje po zemi.
               
            
         (1)  Vykonávacie nariadenie Komisie (EÚ) č. 1001/2013 zo 4. októbra 2013, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 290, 2013, s. 1).
      
         (2)  Ú. v. ES L 256, 1987, s. 1; Mim. vyd. 02/002, s. 382.